**Sajtóközlemény**

**Lezárult az abroncsadományozási program – a Hankook idén csaknem 1500 gumiabronccsal támogatta a biztonságos közlekedést**

* **Idén tizenkettedik alkalommal hirdette meg abroncsadományozási programját a Hankook Tire Magyarország Kft.**
* **A kezdeményezés célja, hogy a vállalat segítséget nyújtson olyan közhasznú alapítványoknak, egyesületeknek és nonprofit szervezeteknek, amelyek egy adott a közösség számára fontos, nélkülözhetetlen munkát végeznek.**
* **A vállalat 2023-ban mintegy 1500 új abroncsot adományozott, csaknem 150 szervezetnek, köztük az OMSZ és a Magyar Vöröskereszt Fejér Vármegyei szervezeteinek, valamint Dunaújváros önkormányzata rendvédelmi szerveinek.**

**Rácalmás, 2023. december 5**. – A Hankook elkötelezett a társadalmi felelősségvállalás, a közlekedésbiztonság és a fenntarthatóság iránt, így évről évre saját termékeivel, prémium gumiabroncsaival nyújt célzott támogatást a társadalom számára fontos tevékenységeket végző országos és/vagy helyi hatáskörű szervezeteknek. Az idén már tizenkettedik alkalommal meghirdetett abroncsadományozási programban nyertes szervezetek nélkülözhetetlen szolgálatot végeznek a rászorulók, a betegek, a gyermekek és más közösségek javára. A Hankook abroncsai segítik ezeket a szervezeteket abban, hogy biztonságosan és hatékonyan végezhessék tevékenységüket, csökkentve járműveik üzemeltetési költségeit és növelve a mobilitásukat.

A Hankook Tire Magyarország Kft. kommunikációs vezetője, Roy Katalin elmondta:

*„A Hankooknál arra törekszünk, hogy termékeinkkel hozzájáruljunk a közlekedésbiztonság javításához. Ez a téli időszakban különösen fontos, hiszen ilyenkor a csúszós utak miatt nagyobb a balesetveszély. Abroncsadományozási programunk keretében mindig igyekszünk minél több szervezetnek segítséget nyújtani, miközben kiemelt figyelmet fordítunk azokra, akik a gyárunk környezetében tevékenykednek. Örülünk, hogy erre most is lehetőségünk nyílt.”*

Az abroncsadományozási program nyáron indult, a szervezetek most is 12 darab, azaz 3 garnitúra Hankook abroncsra adhatták be igényüket. A támogatásra elsősorban azok a legalább 5 éve működő közhasznú alapítványok, közalapítványok, illetve egyesületek pályázhattak, akiknek fő tevékenységi köre a környezet-, táj- vagy természetvédelem, fenntartható fejlődés, beteg gyermekek, koraszülöttek szállítása vagy a rend- és katasztrófavédelem. A pályázatokat augusztus 11-től augusztus 18-ig a www.hankookadomany.hu weboldalon lehetett benyújtani.

Az idei programban a vállalat mintegy 1500 új abroncsot adományozott, csaknem 150 szervezetnek, köztük az OMSZ-és a Magyar Vöröskereszt Fejér Vármegyei szervezeteinek, valamint Dunaújváros önkormányzata rendvédelmi szerveinek.

Orosz Csaba, a Pentele Önkéntes Tűzoltó Egyesület elnöke köszönetét fejezte ki a Hankooknak az adományért, és kiemelte: *„Nagy jelentőséggel bír, hogy számíthatunk a Hankook segítségére, hiszen munkánk során kiemelten fontos, hogy a járműveink megfelelő abroncsokkal legyenek felszerelve. A vállalat által adományozott abroncsokkal biztonságosabban tudjuk ellátni mentési feladatainkat, és gyorsabban tudunk a bajba jutottak segítségére sietni.”*

Az OMSZ Fejér Vármegyei Mentőszervezetének vezető mentőtisztje, Pápai Imre köszönetét fejezte ki a Hankook Tire-nek az adományért, és kiemelte: *„A mentőknél szigorú követelmény, hogy minden autó a legmegfelelőbb abroncsokkal legyen felszerelve, hiszen ezek befolyásolják a járművek stabilitását, fékútját és kormányozhatóságát. A Hankook Tire általi adományozás lehetőséget biztosít arra, hogy az anyagi erőforrásainkat átcsoportosítva egyéb, a mindennapi mentőmunkában hasznos eszközöket tudjunk vásárolni, miközben bajtársaink kiemelkedő biztonsági körülmények között tudnak eljutni a bajbajutottakhoz.*

A pályázat nyertesei a Hankook rácalmási telephelyén vehették át az adományba kapott gumiabroncsokat.

###

**A Hankook Tire vállalatról**

A Hankook Tire világszerte innovatív, díjnyertes, kiváló minőségű radiál abroncsokat gyárt személygépkocsik, terepjárók, SUV-ok, könnyű tehergépkocsik, teherautók és buszok, valamint a motorsport számára (körversenyekhez/utcai versenyekhez/ralikhoz).

A Hankook Tire több mint 160 országba szállítja termékeit, és világszinten hozzávetőlegesen 20.000 alkalmazottat foglalkoztat. A világ számos vezető autógyártója első gyári felszerelésként is a Hankook Tire abroncsait választja.

A vállalat mindent megtesz azért, hogy a legmagasabb szinten elégítse ki a vásárlói igényeket a termékek minősége, a technológiai kiválóság és a vezetési élmény területén. Ennek érdekében a Hankook folyamatosan befektet öt kutatás-fejlesztési központjába és nyolc gyártási egységébe. A Hannoveri Technológiai Központban az európai piac igényeire szabva fejlesztik az abroncsokat, különös tekintettel az európai prémium autógyártók első szerelésű abroncsaira.

A Hankook Tire európai központja Neu-Isenburgban található, Frankfurt am Main közelében. A gyártó további fióktelepeket működtet több európai országban, és a termékeit regionális forgalmazókon keresztül értékesíti más helyi piacokon. A cég 2023 óta a FIA ABB Formula E világbajnokság technikai partnerének és exkluzív gumiabroncs-beszállítójának számít a Gen3. A vállalat globális bevételének kb. 38 százalékát az európai piacokon realizált értékesítések adják. A Hankook Tire 2011-ben kapta meg először a Dow Jones Fenntarthatósági Index Korea (DJSI Korea) elismerését, és 2016-tól kezdődően hét éve szerepel a Dow Jones Fenntarthatósági Index World (DJSI World) listáján.

A Hankook Magyarországot választotta európai gyárának helyszínéül. A 885 millió eurós befektetésből a Dunaújváros melletti Rácalmáson a világ egyik legkorszerűbb abroncsgyára épült. A gyár 2007 júniusában kezdte meg működését és azóta is folyamatosan fejlődik, bővül. A cég jelenleg mintegy 3000 alkalmazottat foglalkoztat, és személygépkocsik, SUV-ok és könnyű tehergépkocsik számára gyárt gumiabroncsokat. A harmadik beruházási ütem 2015 tavaszán fejeződött be. A rácalmási gyárban készült termékek az európai piacot szolgálják ki, és megfelelnek a vezető autógyártók előírásainak és igényeinek is.

A Hankook Tire Magyarország Kft. rendelkezik az IATF 16949:2016. autóipari minőségirányítási, ISO 22301 üzletmenet-folytonossági és ISO 45001:2018. munkahelyi egészségvédelmi és biztonsági tanúsítványokkal. A Járműipar autóipari szakmai magazin, valamint az Autószektor autós portál az Autós Nagykoalíció közreműködésével 2022-ben az “Év beszállítójának” választotta a magyarországi abroncsgyárat.

További információ: [www.hankooktire-mediacenter.com](http://www.hankooktire-mediacenter.com) és [www.hankooktire.com](http://www.hankooktire.com)

|  |  |  |  |
| --- | --- | --- | --- |
| **Kapcsolat:**  **Hankook Tire Magyarország Kft. |** Kommunikációs Osztály **|** 2459 Rácalmás, Hankook tér 1. **|** Magyarország | | | |
| **Roy Katalin**  kommunikációs vezető  Tel.: +36-25/556-114  [roykatalin@hankookn.com](mailto:roykatalin@hankookn.com) | **Morva Dávid**  kommunikációs szakértő  Tel.: +36-25/556-096  [morvadavid@hankookn.com](mailto:morvadavid@hankookn.com) | **Szalai Anett**  kommunikációs asszisztens  Tel.:+36-25/556-009  [szalaianett@hankookn.com](mailto:szalaianett@hankookn.com) |  |